Hans Jacob Hansteen

Hans Jacob Hansteen (født 11. april 1938 i Stavanger) er en prisbelønt norsk arkitekt.

Etter examen artium fra Kongsgård skole i StavangerStavanger Aftenblad: "Vårt hjerte vet, vårt øye ser ...", 18.mai 1956 s.1. studerte han til sivilarkitekt ved NTH i Trondheim. Han ble uteksaminert i 1961, med diplomoppgavenTilsvarer dagens masteroppgave om det gamle Skudeneshavn: En redegjørelse for eldre bebyggelse i Skudeneshavn.Diplomen oppbevares ved NTNU Universitetsbiblioteket, Dorabiblioteket  Deretter praktiserte han i tre år i Kristiansand, før han hadde lederansvaret for restaureringen av Bryggen i Bergen 1965–1974.  Bryggen ble med på UNESCOs verdensarvliste i 1980 og Hansteen mottok Houens fonds diplom i 1983 for arbeidet. Sammen med kona Tale Kristina Hansteen, interiørarkitekt (født 1934), drev han arkitektfirmaet Hansteen Arkitekter AS MNAL/NIL i Bergen fra 1970 til 1993. De var involvert i flere restaureringer, som Damsgård hovedgård (ferdig 1993) og St. Jørgens hospital.  Hans Jacob var så byantikvar i Oslo, et virke han holdt frem til 2003.  Hans Jacob var ellers dosent/professor II i bygningsvern ved NTH 1977–1995, senere professor emeritus. Han tegnet også Fiskeridirektoratet i Bergen sammen med arkitektgruppen CUBUS og et tilbygg til Statsarkivet i Bergen, oppført rundt 1993.

I 1989 tok han initiativet til NOV – samarbeidsgruppe i bygnings- og kulturminnevern. Alle samarbeidspartnerne i NOV var arkitekter med kompetanse innen vern og rehabilitering. Gruppen ble oppløst da Hansteen trakk seg ut i 1993, i forbindelse med at han ble ansatt som byantikvar i Oslo.Kilde: NOV (1990) NOV : samarbeidsgruppe i bygnings- og kulturminnevern, brosjyre. Fyllingsdalen: NOV, sekretariatet

Til tider har han hatt verv i Norske arkitekters landsforbund, i Fortidsminneforeningen og var i 1988–2000 rådgiver for Europarådet sin avdeling for kulturarv og sto bak blant annet verneplan for den gamle sølv- og gullgruvebyen Banska Stiavnica i Slovakia. Hans far var Valdemar Scheel Hansteen (1897–1980), arkitekt i Stavanger.  Arkitekt var også  bestefaren Waldemar Hansteen (1857–1921).  Sønnen Ståle Hansteen (født 1962) ble også arkitekt i Hønefoss.

 Se også 
 Hansteen (slekt)

 Referanser 

Kategori:Norske arkitekter
Kategori:Norske sivilingeniører
Kategori:Alumni fra NTNU
Kategori:Professorer ved NTH
Kategori:Personer fra Stavanger kommune